עמירם לוין

עמירם לוין (נולד ב-7 ביולי 1946) הוא אלוף במילואים בצה"ל שהיה מפקד פיקוד הצפון. במשך שנים רבות שירת בסיירת מטכ"ל, פיקד עליה, והיה שותף לאחדות מפעולותיה הבולטות. שימש גם כמשנה לראש המוסד וכיושב ראש החברה הלאומית לדרכים. לוין נולד וגדל בקיבוץ להבות הבשן, אביו היה המחנך גדעון לוין. לוין בוגר תואר ראשון במדע המדינה וניהול מאוניברסיטת חיפה, תואר שני בבית ספר סלואן למנהל עסקים של המכון הטכנולוגי של מסצ'וסטס והמכללה לפיקוד ומטה של צבא ארצות הברית בפורט לוונוורת'. נשוי ואב לשלושה. מתגורר בקיסריה. התגייס לצה"ל בשנת 1965, ולאחר טירונות צנחנים החל מסלול לוחם בסיירת מטכ"ל בצוות בפיקודו של גיורא זורע ונחשב ללוחם הבולט בצוות. לאחר שסיים קורס קציני חי"ר הפך למפקד צוות. הוא נפצע מירי סורי ב-1966 ונכווה באורח קשה ב-1968 בתאונת אימונים. בהמשך שירת כמפקד פלגה ביחידה ולחם במלחמת ההתשה, ופיקד בין היתר על מבצע בולמוס 3. באפריל 1973 השתתף במבצע אביב נעורים בביירות כמפקד חוליית אבטחה אשר פגעה בשומרי ראשו של יוסוף א-נאג'ר. במלחמת יום הכיפורים השתתף כסגנו של מפקד הסיירת גיורא זורע במבצע זנבר, בו הוטסו לוחמי סיירת מטכ"ל בעזרת שלושה מסוקי יסעור מרפידים לעומק כביש סואץ-קהיר עם ג'יפים שעליהם תול"רים ופגעו בשדה התעופה כותמיה. בהמשך המלחמה נפצע לוין ושבר את שתי רגליו במהלך פעילות היחידה בשדה התעופה פאיד שבמצרים, אף על פי כן לאחר חצי שנה בלבד פיקד על כוח היחידה שכבשה את שיא החרמון. לימים טען לוין כי הקרב היה אחד החשובים בתולדות מדינת ישראל אך סיפורו נבלע בשל מלחמת יום הכיפורים. באסון מעלות במאי 1974 היה ראש החוליה הפורצת לשחרור בני הערובה, לאחר מכן השתחרר מצה"ל. בפיגוע במלון סבוי הגיע לאירוע וצורף לתכנון הפעולה לחילוץ הוא היה אחד ממפקדי הכוחות של היחידה שפרצו למלון. מאוחר יותר שימש כאחראי לתכנונים מבצעיים של סיירת מטכ"ל בענף המבצעים המיוחדים של אמ"ן (בדרגת רס"ן). בתפקיד זה נשלח ב-1976 לפריז לאחר חטיפת מטוס הנוסעים של חברת אייר פראנס על מנת לחקור את בני הערובה ששוחררו והעביר מידע שאפשר את התקדמות הכנות מבצע יונתן. לאחר מותו של יוני נתניהו במבצע, החליפו כמפקד סיירת מטכ"ל, תפקיד בו נשא עד 1978. סופר על לוין שבפגישתו הראשונה עם הרמטכ"ל מוטה גור ועם ראש אמ"ן שלמה גזית הניח לפניהם כדור גלובוס קטן, ואמר כי יביא מודיעין מכל מקום שיסמנו עליו. כהונתו כמפקד היחידה נחשבה למוצלחת במיוחד. בהמשך עבר לוין הסבה לשריון ומונה למפקד גדוד 74, אותו הוביל במלחמת לבנון הראשונה. במלחמה נפצע לוין ונפגע בעינו במהלך הקרב על כפר סיל. על האופן בו פיקד על גדודו בקרב עוטר לוין בצל"ש אלוף. בהמשך פיקד על חטיבה 670, על חטיבה 188, על עוצבת נתיב האש ועל עוצבת געש. שירת כראש מטה פיקוד הצפון, במרץ 1992 קודם לדרגת אלוף ומונה למפקד הגיס הצפוני, באותה שנה מונה על ידי הרמטכ"ל אהוד ברק כ"פרויקטור" למבצע של סיירת מטכ"ל לחיסול סדאם חוסיין שהסתיים באסון צאלים ב'. ב-1993 מונה לממלא מקום עוזר ראש אג"ם. בתפקידו האחרון בצה"ל היה מפקד פיקוד הצפון, בין השנים 1994–1998. בתקופת פיקודו, בגיבוי הרמטכ"ל אמנון ליפקין-שחק, החל צה"ל להתייחס ללחימה בחזבאללה כאל מלחמה לכל דבר ולתפוס את הארגון כארגון גרילה. בתקופתו הוקמה יחידת אגוז כיחידה מותאמת ללחימה בגרילה ובוצעו מבצעים מיוחדים רבים, ברצועת הביטחון ומעבר לה, לפגיעה במחבלים בדרום לבנון, ובהם מבצע שירת הצפצפה, מבצע טרף קל, מבצע נוף פראי ומבצע מרכבות האלים. באפריל שנת 1996 הוביל את יחידות הפיקוד במבצע ענבי זעם. תחת לוין בפיקוד הצפון שירתו מספר רב של קצינים ואישים בולטים, ובהם משה תמיר ונפתלי בנט, שהעידו כי למדו ממנו רבות. לאחר שחרורו מצה"ל מונה על ידי ראש הממשלה בנימין נתניהו למשנה לראש המוסד. בעת שירותו במוסד נוצרה יריבות בין לוין לראש המוסד אפרים הלוי, ולבסוף פרש לוין מתפקידו לאחר שהבין כי לא ימונה לראשות המוסד. לאחר פרישתו מהמוסד כיהן בהתנדבות כיושב ראש החברה הלאומית לדרכים בישראל, ולאחר פרישתו כיהן כמנהל עסקים פרטיים בתחומי הטכנולוגיה והאבטחה. במלחמת לבנון השנייה ערך לוין ביקור בפיקוד הצפון וסייע לתא"ל ארז צוקרמן לתכנן את תוכנית התקיפה של אוגדתו כנגד מוקדי שיגור הרקטות שבליטני. לאחר המלחמה מונה לוין לחקור את תפקוד פיקוד הצפון במלחמה, במסקנותיו זיהה לוין כשלים בכל הדרגים הבכירים, ומתח ביקורת חריפה על הרמטכ"ל דני חלוץ. בשנת 2015 הביע תמיכה פומבית בארגון "שוברים שתיקה". ביולי 2017 התמודד על ראשות מפלגת העבודה בבחירות המקדימות, אך כשבועיים לפני מועד הבחירות הסיר את מועמדותו והודיע על תמיכתו באבי גבאי. בינואר 2019 בתחילת מערכת הבחירות לכנסת ה-21 הסיר את תמיכתו בגבאי ועזב את מפלגת העבודה. בשנת 2023 השתתף במחאה נגד הרפורמה המשפטית. בראיון שנתן באוגוסט 2023 אמר כי ביהודה ושומרון יש אפרטהייד וכי צה"ל מתחיל להיות שותף בפשעי מלחמה. לוין משקיע בחברות טכנולוגיה אחדות, בהן נקסט ויז'ן. עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086 עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310 משה זונדר, סיירת מטכ"ל, כתר ספרים, 2000, "תקופת עמירם לוין", עמודים 161–172 אבנר שור, חוצה גבולות: סיירת מטכ"ל ומייסדה אברהם ארנן, אור יהודה: כנרת, 2008 משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, מסת"ב 9650512969 עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012, מסת"ב 9789655524789 אלישיב שמשי, "ממני תראו וכן תעשו", הוצאת מודן והוצאת משרד הביטחון, 2016, עמודים 219–234 אלישיב שמשי, "ארדוף אויביי ואשיגם", הוצאת מודן והוצאת משרד הביטחון, 2019 עמירם לוין, ברשת החברתית פייסבוק עמירם לוין, ברשת החברתית אקס (טוויטר) עמירם לוין, באתר הגבורה רביב דרוקר, המקור, "המקור": פרטים חדשים על הפעולות והמבצעים הנועזים בתולדות המדינה, באתר nana10‏, 14 ביוני 2017 לוין: צריך היה לחסל את ערפאת, באתר ערוץ 7, 3 במאי 2003 עמוס הראל, עמירם לוין: ייעצתי לא לצאת למהלך קרקעי, באתר הארץ, 12 בינואר 2008 אמנון אברמוביץ', אודי סגל ויאיר לפיד, ‏אלוף במיל לוין על פרשת צ'יקו תמיר: הרמטכ"ל שגה, באתר ‏מאקו‏, 12 ביוני 2009 שרה ליבוביץ-דר, "נשק כימי לאויב מסוכן זה כמו פצצה לאיראן", באתר nrg‏, 27 ביולי 2012 עמוס הראל, עזבו את נפתלי בנט, הוא לא אחראי לפרשת כפר כנא, באתר הארץ, 5 בינואר 2015 פורום הגנרלים, אלוף במיל עמירם לוין: "הסכנה הקיומית שלנו היא לא איראן, אלא התפוררות הדמוקרטיה", באתר nana10‏, 1 במרץ 2015 אטילה שומפלבי, לוין אחרי העצרת: הקהל היה מוטרד אבל אוהד, באתר ynet, 9 במרץ 2015 דב גיל-הר‏, סגן ראש המוסד לשעבר: "ישראל ודאעש - היחידים שהולכים אחורה", באתר וואלה, 17 בספטמבר 2015 רינה מצליח, ‏עמירם לוין: "צה"ל חייב את הביקורת כדי לתקן", באתר ‏מאקו‏, 19 בדצמבר 2015 אילה חסון, אלוף (מיל') עמירם לוין על שמעון פרס: "הוא שקרן ונוכל, אין לו חלק במבצע אנטבה", באתר nana10‏, 7 באוקטובר 2016 אייל לוי, ‏עמירם לוין: "בפעם הבאה שהפלסטינים יילחמו הם לא יהיו פה", באתר מעריב אונליין, 16 בדצמבר 2017 עמירם לוין בשיחה עם נתנאל סמריק, ב-ערוץ גל"ץ, אוגוסט 2022 מכתביו הגיע הזמן למדיניות אחרת, באתר וואלה, 25 בפברואר 2015 הממשלה גוררת אותנו למלחמה, באתר "ידיעות אחרונות", 22 באוקטובר 2017 ביבי, היֵה אמיץ, כמו אז ביחידה, ותתפטר, באתר הארץ, 19 באפריל 2020 טעינו עם סוריה, עכשיו הזמן לתקן, באתר "ידיעות אחרונות", 30 בנובמבר 2017 עמירם לוין, המטרה מקדשת, באתר "ידיעות אחרונות", 7 בינואר 2018 משה זונדר, סיירת מטכ"ל, כתר ספרים, 2000, עמוד 163 עמירם לוין, ביבי, היֵה אמיץ, כמו אז ביחידה, ותתפטר, באתר הארץ, 19 באפריל 2020, ‏ 19 באפריל 2020 גל פרל פינקל, ‏אי של מצוינות: מבצעי סיירת מטכ"ל שנשכחו, בעיתון מקור ראשון, 11 בספטמבר 2020 משה זונדר, סיירת מטכ"ל, כתר ספרים, 2000, עמוד 163, "לוין פיקד על חוליית אבטחה מצומצמת שפגעה לפחות באחד משומרי ראשו של אבו יוסוף נאג'ר, שניצבו מתחת לבניין מגוריו" ליאור אסטליין, היום מלחמה, בטאון חיל האוויר חמי שלו, "עוד לא מרגיש שנתתי מספיק", באתר ישראל היום, 17 בספטמבר 2010 משה זונדר, סיירת מטכ"ל, כתר ספרים, 2000, עמוד 164, "לוין ניווט היטב את חייליו וניהל את הקרב בתבונה. בקרב השתתפו גם לוחמי סיירת אגוז בפיקודו של דוד מטק. הלוחמים התקדמו לאט מאוד לקראת מגע אש עם הסורים; כמה מהסורים נהרגו, ואחדים מהם ברחו. ההר נכבש ללא הרוגים ליחידה, אבל שבעה עשר לוחמים נפצעו" אבי צור, אנחנו מ-67' צבא כובש, ביטאון "הלוחם", גיליון 224, ספטמבר 2010, עמוד 28, כפי שהועלה באתר פרש יחידת האלפיניסטים, כיבוש שיא החרמון על ידי כוח בפיקודו של עמירם לוין, באתר "יחידה" השתלטות מחבלים על מלון "סבוי" בת"א, באתר זרוע היבשה אבנר שור, "חוצה גבולות: סיירת מטכ"ל ומייסדה אברהם ארנן", הוצאת כנרת, 2008, עמוד 290 עפר שלח, "יוצא לחושך" מאת, מעריב מוסף סופשבוע, 17.07.1998,עמודים 9–10 משה זונדר, סיירת מטכ"ל, כתר ספרים, 2000, עמודים 167–168 רונן ברגמן, כך ניסה צה"ל לחסל את סדאם, באתר ynet, 16 בדצמבר 2003 חן קוטס בר, הצנחנים חוזרים לקרב הקשה בתולדות הסיירת, באתר nrg‏, 13 ביולי 2013 גל פרל פינקל, חוזרים ללבנון, דרך הטלוויזיה, באתר זמן ישראל, 28 באפריל 2020 עמוס הראל, החיילים שהתבגרו בשנות הלחימה לא שכחו את לבנון, באתר הארץ, 12 בנובמבר 2005. צל"ש יחידתי - פלס"ר גולני, באתר הגבורה, כפי שהועלה ב"אתר הגבורה" אבי צור, "אנחנו מ-67' צבא כובש", ביטאון "הלוחם", גיליון 224, ספטמבר 2010, עמוד 34. עפר שלח, עונש ועוד עונש, עד שהפלסטינים יבינו, באתר nrg‏, 2 בינואר 2009 עמוס הראל, לחנך את צ'יקו, באתר הארץ, 5 בספטמבר 2003 נפתלי בנט, דרושים: עמירם לוינים, באתר TheMarker‏, 24 באוגוסט 2006 יוסי מלמן‏, המוסד המבצעי של מאיר דגן, באתר וואלה, 18 בפברואר 2005 גלעד גרוסמן ורועי בכרך, "היינו צריכים לסגת מלבנון כבר לפני 20 שנה", באתר nrg‏, 17 במאי 2005 עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 241 עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 362, "אבל הרבה יותר חשובה הייתה העצה של לוין ביחס למשימה: עזוב את אל-חיאם ואת כיבוש הכפרים, אמר לצוקרמן, לך על משגרי הקטיושות" עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמוד 198, "'תפיסת ההפעלה של צה"ל', כתב עמירם לוין בדו"ח המיוחד שלו לאחר המלחמה, 'לא נשענת על עקרונות המלחמה ומסורת צה"ל, אלא בנויה סביב המפקד- כישרונו וגאוניותו. היא לא הייתה יכולה להצליח ואסור היה לפנות אליה מלכתחילה'" עמוס הראל, דו"ח חמור של האלוף עמירם לוין: האחריות לכשלי המלחמה – על הרמטכ"ל חלוץ, באתר הארץ, 6 בדצמבר 2006 שבתי בנדט‏, מפקד סיירת מטכ"ל לשעבר על "שוברים שתיקה": "מחזק את מוסריותינו", באתר וואלה, 18 בדצמבר 2015 אריק בנדר, ‏פרסום ראשון: אלוף במיל" עמירם לוין יתמודד על ראשות מפלגת העבודה, באתר מעריב אונליין, 23 במרץ 2017 ספי עובדיה, עמירם לוין הודיע: תומך באבי גבאי בהתמודדות על ראשות העבודה, באתר נענע 10, 23 ביוני 2017 טל שניידר, ‏אלוף במיל' עמירם לוין לא יתמוך יותר בגבאי ובמפלגת העבודה, באתר גלובס, 28 בינואר 2019 אלוף במיל': "צה"ל שותף בפשעי מלחמה ביו"ש - שמזכירים את גרמניה הנאצית", באתר וואלה, 13 באוגוסט 2023 עדן ספיר, עמירם לוין - אלוף צבאי או אלוף בהשקעות? מ-800 אלף שקל ל-70 מיליון שקל, באתר ביזפורטל, 18 באוגוסט 2023